GiliGold/VAD_KnessetCorpus huggingface dataset:
רוני בר-און: מי בעד דיון בוועדת החוץ והביטחון, ירים את ידו.
רוני בר-און: בעד דיון בוועדת החוץ והביטחון – 6
רוני בר-און: ההצעה לסדר היום בנושא: מדיניות ישראל כלפי תושבי מזרח ירושלים לאחר הקמת הגדר, של חבר הכנסת עזמי בשארה, עוברת אפוא לוועדת החוץ והביטחון.
רוני בר-און: הצעת חבר הכנסת זבולון אורלב
רוני בר-און: ההצעה הבאה לסדר-היום היא בנושא: ביטול פרויקט "יניב" לטיפול בנוער בסיכון, הצעת חבר הכנסת זבולון אורלב.
זבולון אורלב: אני הצעתי ועדה משותפת של ועדת העבודה, הרווחה והבריאות וועדת החינוך, בראשות עבודה ורווחה.
קריאה: שר התחבורה הציע לוועדת החינוך.
רוני בר-און: בסדר, אנחנו בעד ועדה משותפת של עבודה וחינוך, בראשות עבודה.
רוני בר-און: ההצעה לדיון בוועדה משותפת עבודה וחינוך התקבלה.
רוני בר-און: ועדה בהרכב של חמישה חברים מוועדת העבודה וחמישה חברים מוועדת החינוך.
רוני בר-און: נקבל שמות ואז נודיע את הרשימה השמית.
רוני בר-און: הצעה לסדר-היום בנושא: חיסכון באנרגיה ובמים (תיקוני חקיקה), התשס"ה-2004,
רוני בר-און: הצעה לסדר-היום בנושא: חיסכון באנרגיה ובמים (תיקוני חקיקה), התשס"ד-2004, של חבר הכנסת יגאל יאסינוב.
רוני בר-און: מה ביקש חבר הכנסת יאסינוב?
קריאה: לא אכפת לו.
רשף חן: זאת בוודאי הצעת חוק שהפכה להצעה לסדר-היום.
רשף חן: זה צריך לעבור לוועדת הכלכלה.
רוני בר-און: נשמעו הצעות להעביר לוועדת הכלכלה, או לוועדת הכספים, או לוועדת הפנים ואיכות הסביבה.
רשף חן: מדובר במים לחקלאות.
רשף חן: זה כלכלה פרופר.
רוני בר-און: למה לא פנים ואיכות הסביבה.
רוני בר-און: זאת שאלה מובהקת של ועדת הפנים.
עמרי שרון: כי למים תמיד יש היבט חקלאי.
עמרי שרון: כל מה שקשור בחקלאות תמיד טופל בוועדת הכלכלה.
רשף חן: הנושא כאן הוא חיסכון.
רוני בר-און: אני חושב שהמרכיב הדומיננטי הוא חיסכון ולא המים.
רוני בר-און: מי בעד העברה לדיון בוועדת הפנים ואיכות הסביבה?
רוני בר-און: בעד דיון בוועדת הפנים ואיכות הסביבה – 1
רוני בר-און: ברוב דעות, ההצעה לסדר-היום בנושא: חיסכון באנרגיה ובמים (תיקוני חקיקה), התשס"ה-2004, של חבר הכנסת יגאל יאסינוב, עוברת לדיון בוועדת הכלכלה.
רוני בר-און: הצעה לסדר-היום בנושא: סגירת מסעדות ובתי קפה בשבתות ובחגים בטרמינל החדש בשדה התעופה בן גוריון, של חברי הכנסת שאול יהלום ורוני בריזון.
רוני בר-און: שר התחבורה הציע להעביר לוועדת הכלכלה; חבר הכנסת יהלום ביקש להעביר לוועדת העבודה והרווחה.
רוני בר-און: מי בעד דיון בוועדת העבודה והרווחה, ירים את ידו.
רוני בר-און: בעד דיון בוועדת העבודה, הרווחה והבריאות – 3
רוני בר-און: 5 בעד ועדת כלכלה, 3 בעד ועדת העבודה והרווחה.
רוני בר-און: ההצעה לסדר-היום בנושא: סגירת מסעדות ובתי קפה בשבתות ובחגים בטרמינל החדש בשדה התעופה בן גוריון, עוברת לדיון בוועדת הכלכלה.
רוני בר-און: הצעת חוק הספרים (חובת מסירה וציון הפרטים)(תיקון – מסירת ספרים)-
רוני בר-און: אנחנו עוברים להצעת חוק הספרים (חובת מסירה וציון הפרטים) (תיקון – מסירת ספרים), הכנה לקריאה ראשונה מטעם הוועדה.
רוני בר-און: להזכירכם, השאלה היחידה היא האם הכנסת רוצה לתת את ידה – כשהיא מחליטה לעצמה – למה שעלה פה בדיון, העושק של הוצאות הספרים.
ארבל אסטרחן: היום, סעיף קטן (ג) בסעיף 2 בחוק הספרים, קובע שמכל ספר הנחוץ לעבודתה של הכנסת ומכל עיתון, יימסר בלא תמורה עותק אחד לספריית הכנסת.
רוני בר-און: שזה בערך מחיר העלות לפי החישובים שאני ערכתי בתחקיר שעשיתי.
ארבל אסטרחן: "ובאין מחיר" – כי יכול להיות גם ספר שמוצע לציבור ללא תמורה, לפי החוק – "לפי הערך המקובל של ספר או עיתון מסוג דומה, וכן תשלם את עלות המשלוח;" פה מוצע להוסיף ש"יושב-ראש הכנסת יקבע כללים לביצוע סעיף קטן זה ויפרסמם ברשומות", ולכן מוצע סעיף תחילה ותחולה לצורך קביעת הכללים ופרסום הכללים, מוצע שהתחילה תהיה חודשיים מיום הפרסום וההוראה הזאת תחול על ספר או עיתון שנשלחו לכנסת החל ביום זה.
יעקב שפירא: בדיון שהיה לנו ב-30 במרס 2004 נדרשנו לעניין, ומטעם משרד המשפטים אני הבעתי את העמדה שנכון להיום נקבעו כללים לגבי ספרים שנחוצים לעבודת הכנסת, ועל פניהם הכללים הללו רחבים.
יעקב שפירא: אני חושב שמן הראוי, בנוסף לכך שהכנסת היום, בהתאם להצעה שלדעתי היא ראויה, תיתן את התמורה – שהכללים הללו גם ישונו ויצומצמו.
רוני בר-און: אנחנו נביא את הכללים הללו לדיון בוועדה ואני מבטיח לך לטפל בהם, זה לא במסגרת הזאת.
ארבל אסטרחן: הסמכות היא של יושב-ראש הכנסת.
רוני בר-און: מי בעד הצעת החוק להעברה בקריאה ראשונה, ירים את ידו.
רוני בר-און: בעד – 6
רוני בר-און: נמנעים – 1
רוני בר-און: החוק עבר ויובא למליאה.
רוני בר-און: אני מתכבד לפתוח את ישיבת ועדת הכנסת מספר 215.
רוני בר-און: תודה שהגעתם בהתראה כל-כך קצרה.
רוני בר-און: היום היה אמור לעלות לקריאה שלישית חוק קביעת זמן (תיקון) – התשס"ה 2005 שעניינו כמו שאנחנו קוראים במקומותינו – שעון קיץ; אף על פי שכותרת השוליים היא מצחיקה: "הקדמת הזמן בישראל".
מירי פרנקל-שור: כך היא מוגדרת.
רוני בר-און: רק במדינת ישראל המחוקק שולט בזמן: עוצר את הזמן מלכת ומקדים אותו.
רוני בר-און: כך או כך, נפל שיבוש בניסוח.
מירי פרנקל-שור: היה מקום לנוסח יותר ברור.
רוני בר-און: או-קיי, לא נפל שיבוש, אלא היה מקום לנוסח יותר ברור.
רוני בר-און: תודה על התיקון.
רוני בר-און: כך או כך נאלצו למשוך את החוק לתיקון בוועדה, ולפי סדר העניינים צריך היה להביא אותו פעם נוספת לוועדה, והוא ירד לוועדה ותוקן.
רוני בר-און: ואז לפי סדר העניינים הרגיל הוא היה צריך לבוא מחר לישיבת הכנסת לאישור.
רוני בר-און: אלא שפתאום מספרים לי שבעלי החוק, כל אחד מסיבותיו הוא, לא יכול להיות פה מחר.
רוני בר-און: אז אני עוד לא שמעתי על חוק שיכול לעבור אם בעל החוק לא נמצא.
משה גפני: שר הפנים אופיר פינס גם דרש את זה.
רוני בר-און: מה שר הפנים רוצה?
רוני בר-און: למה לפי סדר היום החוק לא יכול לעבור מחר?
רוני בר-און: מה הסיבה של השר?
רוני בר-און: מכיוון שאינני יודע את נימוקיו של השר, ולא היועצת המשפטית ולא יושב ראש הוועדה ידועים - -
גאלב מג'אדלה: אני אגיד.
רוני בר-און: מה הנימוק של השר?
רוני בר-און: למה זה צריך להיות היום?
גאלב מג'אדלה: השר מחר לא נמצא, ודוד אזולאי לא יכול כי הוא עם תפרים- -
רוני בר-און: ומה הבעיה השלישית?
גאלב מג'אדלה: אלי אפללו.
גאלב מג'אדלה: לכן התחשבנו בשלושתם, וננסה לעשות את זה הלילה.
משה גפני: אדוני היושב ראש, יש אנשים שקובעים חתונות, ומכיוון שהם אינם יודעים מהו שעות הקיץ זה יוצר בעיה.
משה גפני: אני מקבל הרבה טלפונים מאנשים- -
רוני בר-און: הכול תלוי על היום או מחר?
משה גפני: אני לא אומר "היום או מחר"; יכול להיות שאם זה לא יהיה היום זה יידחה לקראת שבוע הבא מכיוון ששר הפנים יהיה פה.
משה גפני: אם הכנסת יכולה לחוקק את זה היום, מן הראוי לעשות את השירות הזה לציבור.
רוני בר-און: יש לנו פה 7 בקוורום, נכון?
רוני בר-און: אל תתפזרו, כי אני מיד אבקש פטור מחובת הנחה לקריאה ראשונה של חוק היסוד מחר.
גדעון סער: לא צריך את החוק של ועדה?
רוני בר-און: בוודאי, בקריאה ראשונה.
רוני בר-און: מביאים את זה לקריאה ראשונה ביום רביעי.
ארבל אסטרחן: צריך לדון בחוק, זה לא רק פטור.
רוני בר-און: אני יכול לקבל פטור בלי לדון בחוק?
רוני בר-און: מחר נדון בחוק.
ארבל אסטרחן: זה לא מקובל.
ארבל אסטרחן: צריך קודם לדון בחוק ולאשר אותו.
רוני בר-און: אפשר יהיה להביא מחר הנה קוורום?
רוני בר-און: כדי שאני אוכל להביא את זה בשבוע הבא אני צריך ביום רביעי לקריאה ראשונה.
גדעון סער: בכל מקרה, אם אתה מביא את החוק ביום שני הבא, נניח, והכול מוכן, אתה יכול לקבל את הפטור גם ביום שני בבוקר.
רוני בר-און: אתה לא מבין.
רוני בר-און: אני רוצה מחר כדי להביא לקריאה שנייה ושלישית ביום שני, אני רוצה להביא ביום רביעי לקריאה ראשונה.
יצחק כהן: אז תדון בו עכשיו.
רוני בר-און: אני רוצה שבשני הבא אחרי האי-אמון כדי לקבל 61, להיות בקריאה ראשונה ביום רביעי.
גדעון סער: למה צריך מחר אנשים, לדיון או לקוורום?
גדעון סער: בעזרת השם, אני אהיה פה מחר.
גדעון סער: גם עמרי יהיה פה, גם רוני יהיה פה, גם ענבל תהיה פה.
ענבל גבריאלי: באיזו שעה?
גדעון סער: ב- 9:00 בבוקר.
ענבל גבריאלי: בוודאי.
רוני בר-און: חבר הכנסת יצחק כהן, אתה מחר מביא לי שוב את הבקשה לחוק של נכי רדיפת הנאצים מתוניס ליום שני הבא?
רוני בר-און: אנחנו מצביעים על הפטור מחובת הנחה בעניין חוק קביעת הזמן.
רוני בר-און: סעיף 3: הקדמת הזמן.
רוני בר-און: בעד – רוב נגד – אין.
רוני בר-און: נמנעים – אין.
רוני בר-און: התקבלה פה אחד.
גאלב מג'אדלה: תודה לאדוני היושב ראש.
רוני בר-און: אני מתכבד לפתוח את ישיבת ועדת הכנסת, ישיבה מס' 214.
רוני בר-און: יש לנו שלוש בקשות להביע אי-אמון בממשלה.
רוני בר-און: האחת, הזינוק המדאיג בפשיעה ואלימות, כפי העולה מדוח משטרת ישראל לשנת 2004, של שינוי.
רוני בר-און: המועמד להרכיב את הממשלה הנו חבר הכנסת טומי לפיד.
רוני בר-און: השנייה, צווי הפינוי עליהם חתם ראש הממשלה כנגד יהודים בארץ-ישראל, של האיחוד הלאומי והמפד"ל.
רוני בר-און: הבקשה השלישית, הפגיעה בהפעלת השירות המונע בטיפות חלב ובבתי-ספר, הצעה של ש"ס.
רוני בר-און: המועמד להרכיב את הממשלה הנו חבר הכנסת אליהו ישי.
רוני בר-און: ההצעות יידונו היום בישיבת הכנסת, יום ב', כ"א אדר א' התשס"ה, 28.2.2005.
מאיר פרוש: מתי תתחשב בש"ס?
מאיר פרוש: הם לא רחוקים משינוי.
רוני בר-און: הם מציעים.
רוני בר-און: 2א.
רוני בר-און: בקשות חברי הכנסת להקדמת הדיון בהצעת חוק נכי רדיפת הנאצים (תיקון – הגדרות זכאות), התשס"ה-2005, הצעת חבר הכנסת יצחק כהן (פ/3240)
רוני בר-און: חברי הכנסת אילן ליבוביץ וגלעד ארדן משכו את בקשתם להקדים את הדיון בהצעת חוק הרשות השנייה לטלוויזיה ורדיו.
רוני בר-און: אנחנו עוברים לעניין הבא: הצעת חוק נכי רדיפת הנאצים (תיקון – הגדרת זכאות) התשס"ה-2005, של חבר הכנסת יצחק כהן פ/3240.
רוני בר-און: בבקשה, חבר הכנסת כהן, נא לפרט את הדחיפות.
יצחק כהן: הצעה דומה לזאת כבר עלתה לפני חצי שנה, ונפלה משום שלא היתה מספיק עבודת הסברה נכונה.
גדעון סער: מתי זה עבר?
יצחק כהן: לפני יותר מחצי שנה, אני לא זוכר בדיוק מתי.
רוני בר-און: אתה לא יכול לומר מתי זה היה?
גדעון סער: מה זה חשוב?
רוני בר-און: השאלה היא אם זה היה בהקפאה.
גדעון סער: אבל אז לא היו מאשרים להעלות את זה עכשיו.
יצחק כהן: ההצעה היא לכלול בהגדרת החוק קבוצות, במיוחד יהודי לוב ותוניסיה שסבלו מרדיפות הנאצים – וחלק גדול מהם גם נספו בשואה – בלי שזה יהיה תלוי בתאריך עלייתם ארצה, כפי שיכול להיות.
יצחק כהן: בגלל התאריך המגביל הזה הם מחוץ לחוק.
יצחק כהן: הגיע הזמן לעשות צדק היסטורי, כי הזמן חולף והם הולכים ונפטרים; הם קבוצה קטנה מאוד, וזה תיקון עוול היסטורי שיכול מאוד להועיל.
יצחק כהן: אני מבקש לאשר פטור מחובת הנחה מכיוון שזה כבר נדון.
רוני בר-און: דעה אחרת.
גדעון סער: יש כאן נציג אוצר, שוודאי ירצה להביע עמדה.
רוני בר-און: אני מדבר בינתיים על חברי הכנסת.
רוני בר-און: עמדת ממשלה אפשר לקבל?
רוני בר-און: עמדת משרד המשפטים – אין – אני רואה בזה התנגדות.
רוני בר-און: בבקשה, עמדת האוצר.
שגיא בלשן: אם נסתכל על הצעת החוק אנחנו נראה שלא מדובר רק על יהודי לוב ותוניסיה, אלא מדובר בכל מי שלא נכלל כיום בחוק רדיפות הנאצים.
רוני בר-און: אני מבקש לדבר בעניין פטור מחובת הנחה, ולא בעניין המהות של החוק.
רוני בר-און: אנחנו לא דנים בחוק.
שגיא בלשן: אין לי דעה בעניין הזה.
גדעון סער: חשוב שאנשים יידעו את העלות התקציבית.
שגיא בלשן: אני רוצה שחברי הכנסת יידעו על מה מדובר: לפי מחקר של פרופ' דלה-פרגולה שיצאה ב- 2004 לפני כמה חודשים, נותרו עדיין במדינת ישראל 508 אלף אנשים שיכולים להיות מוגדרים כניצולי שואה.
רוני בר-און: שיאריכו ימים.
שגיא בלשן: זה אומר שעלות כל אחד מהם היא 25 אלף שקלים לשנה, זאת אומרת שעלות הצעת החוק הזאת היא 10 מיליארד שקלים.
רוני בר-און: אז אני מניח שתהיה בעיה לגייס את הרוב במליאה.
גדעון סער: בעניין הדחיפות, מלבד הטעמים שהובאו לעניין העלות התקציבית, מדובר בהצעה אשר עלתה בצורה כזאת או אחרת בכל הכנסות האחרונות.
גדעון סער: כפי שציין בצדק חבר הכנסת כהן, ההצעה נפלה במליאה לפני כמה חודשים, וכך היה גם בכנסת הקודמת, ולכן אני לא רואה את הטעם לדחיפות.
יצחק כהן: האנשים האלה הולכים ונפטרים, ונותרו מעט מאוד זקנים וקשישים כאלה.
יצחק כהן: זאת הדחיפות בעניין הזה – תיקון העוול ההיסטורי.
רוני בר-און: אני מצטער, חבר הכנסת כהן, אני חייב לתקן מעט את דרך הדברים שהצגת:
רוני בר-און: הנושא הוסר מסדר-היום לפני 10 חודשים, ב-12 במאי 2004.
רוני בר-און: זאת אומרת שגם הפטור מחובת הנחה שאתה מבקש כאילו עמדת עם סטופר וחיכית 6 חודשים, ומיד אתה בא עם זה – זאת לא תמונה מדויקת.
רוני בר-און: אם היה לך זמן לחכות במשך שלושה החודשים האלה, לפי דעתי עניין הפטור מחובת הנחה, במיוחד שמדובר בחוק כזה כבד, הוא לא כל-כך קריטי.
רוני בר-און: נמנעים – אין לא ניתן פטור מחובת הנחה.
רוני בר-און: 2ב.
רוני בר-און: בקשות חברי הכנסת להקדמת הדיון בהצעת חוק משק החשמל (תעריפים מופחתים), התשס"ה-2005, של חבר הכנסת משה כחלון (פ/3226)
רוני בר-און: אנחנו עוברים לנושא הבא: הצעת חוק משק חשמל (תעריפים מופחתים), התשס"ה-2005, של חבר הכנסת משה כחלון (פ/3226).
גדעון סער: אני אציג את הדברים בשמו של חבר הכנסת כחלון.
גדעון סער: בנושא הזה הגיע המציע להסכמה עם משרד האוצר, לפיה הוא מעביר את ההצעה בטרומית והוא לא מקדם את ההצעה הלאה עד לבואה של הרפורמה במשק החשמל.
גדעון סער: במשך חודשים ארוכים המציע התדיין עם משרד האוצר על הנוסח, במגמה להגיע להסכמה.
גדעון סער: אני מודיע שהנושא יעבור בוועדת שרים לחקיקה, על-מנת שזאת תהיה גם עמדתה הפורמלית של הממשלה.
גדעון סער: בהתניה הזאת אני מבקש לקבל את ההצעה.
רוני בר-און: יכולים לדעת מתי תהיה הרפורמה במשק החשמל?
גדעון סער: אני לא יכול להתחייב, אני רק יכול להגיד שהמציע התנהג באופן אחראי גם במובן מציאת נוסח שיהיה מקובל על הממשלה וגם במובן קבלת ההתניה כפי שהצגתי אותה.
זהבה גלאון: האם זה מקובל שליושב-ראש הקואליציה יש ייפוי כוח להציג הצעת חוק שחתום עליה רק חבר כנסת אחד בלבד?
גדעון סער: חבר הכנסת כחלון ביקש ממני לעשות זאת.
זהבה גלאון: אני מדברת על פרוצדורה, אני לא מדברת על טוב לב.
רוני בר-און: הוא מציג את זה כחבר הכנסת גדעון סער, בלי שום תואר נוסף, כחבר של משה כחלון.
רוני בר-און: האם זאת פעם ראשונה שמישהו הציג פה חוק של מישהו אחר?
זהבה גלאון: זאת פעם ראשונה שאני שומעת על מקרה כזה, לכן שאלתי.
זהבה גלאון: זאת פררוגטיבה של היושב-ראש.
רוני בר-און: פררוגטיבה זה נשמע קומבינה, ואני אומר לך שזה כבר היה.
רוני בר-און: אם אפשפש אני אמצא שגם במקרים שלך את הצגת בשם מישהו אחר, ואולי גם מישהו הציג בשמך.
זהבה גלאון: דבר נוסף, אני באופן אישי בעד חבר הכנסת כחלון, אבל יש משהו שמטריד אותי בהתנהגות של הקואליציה.
זהבה גלאון: אני חושבת שזאת הצעה חשובה, וזה שהגיעו להסכמה עם הממשלה זה גם חשוב.
זהבה גלאון: אבל יש גם עניין של מה עומד מול מה.
זהבה גלאון: בא חבר הכנסת מש"ס, שהוא מהאופוזיציה, והציג בקשה לקדם הצעת חוק שמדובר בה באנשים חיים, שאולי עוד מעט הם אנשים מתים.
זהבה גלאון: על זה אין הסכמה, אבל פה עושים הבנות ומגיעים עם ועדת שרים לחכות לטרומית.
זהבה גלאון: אם זה יכול ממילא לחכות לה, כי זה יעוכב אחרי הקריאה הטרומית, אז צריך פטור מחובת הנחה?
זהבה גלאון: כל התפיסה הזאת מעוותת, בכלל בלי לגעת לגופו של האיש ומבלי לגעת לגופו של החוק.
זהבה גלאון: יש כאן גישה מעוותת של איך הדברים מתנהלים.
רוני בר-און: האם יש מישהו שרוצה להביע עמדה נגד מתן פטור מחובת הנחה?
רוני בר-און: מי בעד ההצעה לתת פטור מחובת הנחה?
רוני בר-און: בעד – 7
רוני בר-און: נמנעים – 1 בנמנע אחד וברוב דעות ניתן פטור מחובת הנחה.
רוני בר-און: 2ג.
רוני בר-און: בקשות חברי הכנסת להקדמת הדיון בהצעת חוק קישור יזום, התשס"ה-2005, של חברת הכנסת נעמי בלומנטל (פ/3200)
רוני בר-און: הנושא הבא הוא הצעת חוק קישור יזום, התשס"ה-2005, של חברת הכנסת נעמי בלומנטל (פ/3200).
רוני בר-און: בבקשה, חברת הכנסת בלומנטל, נא לנמק את הדחיפות.
נעמי בלומנטל: יש הצעת חוק של חבר הכנסת רומן ברונפמן, שעברה קריאה טרומית והיא נמצאת עכשיו בוועדת המדע והטכנולוגיה.
נעמי בלומנטל: הבקשה שלי היא שהן יידונו יחד.
רוני בר-און: מישהו רוצה להביע עמדה הפוכה?
רוני בר-און: נמנעים – אין תודה רבה.
רוני בר-און: אנחנו קובעים אפוא פה אחד שהתקבל פטור מחובת הנחה.
רוני בר-און: אנחנו מאחלים לך הצלחה בהמשך תהליך החקיקה.
נעמי בלומנטל: תודה רבה, אדוני היושב-ראש.
נעמי בלומנטל: בקשת חבר הכנסת אמנון כהן להעברת הצעה לסדר-היום בנושא: "איסור פרסומת להימורים, להגרלה או למשחק אסור", מוועדת החינוך, התרבות והספורט לדיון בוועדת הכלכלה
רוני בר-און: הנושא הבא הוא בקשת חבר הכנסת אמנון כהן להעברת הצעה לסדר-היום בנושא: "איסור פרסומת להימורים, להגרלה או למשחק אסור", מוועדת החינוך, התרבות והספורט לדיון בוועדת הכלכלה.
רוני בר-און: יושבת-ראש ועדת החינוך וחבר הכנסת רשף חן סבורים כי ההצעה צריכה להישאר בוועדת החינוך.
יגאל יאסינוב: אני מדבר בשמו של חבר הכנסת רשף חן.
יגאל יאסינוב: היתה הצעת חוק שהפכה להצעה לסדר, וההצעה לסדר היא לא נושא כלכלי אלא חינוכי.
יגאל יאסינוב: לכן אנחנו מבקשים להשאיר את זה בוועדת החינוך.
רוני בר-און: באיסור פרסומת יש פן חינוכי, אבל הפן הקריטי הוא הפן הכלכלי.
רוני בר-און: אי-אפשר למכור הגרלות והימורים ומשחק אסור – אני אומר את זה כמי שהיה יושב-ראש המועצה להסדר הימורים בספורט במשך שלוש שנים – בלי פרסומת.
רוני בר-און: כל מה שאתה מוכר בפיס ובטוטו, זה רק חלום.
רוני בר-און: 99.9% מכל אלה שקונים את ההגרלה יודעים שהם לא ירוויחו, והדרך היחידה למכור להם את זה היא דרך הפרסומת.
רוני בר-און: יפה לעטוף את זה בעניין של החינוך, אבל זה עניין פרופר כלכלי.
גדעון סער: אדוני היושב-ראש, אני חושב שהעמדה שהצגת פה היא עמדה נכונה, שהפן הדומיננטי הוא באמת כלכלי.
רוני בר-און: מי בעד העברת הנושא מוועדת החינוך לוועדת הכלכלה?
רוני בר-און: ברוב דעות הנושא עבר לוועדת הכלכלה.
רוני בר-און: בקשת חבר הכנסת מיכאל איתן להעברת הצעת חוק בית הדין לעבודה (תיקון – ערעור לפני בית המשפט העליון), התשס"ה-2004, מוועדת העבודה, הרווחה והבריאות לדיון בוועדת החוקה, חוק ומשפט
רוני בר-און: הנושא הבא הוא בקשת חבר הכנסת מיכאל איתן להעברת הצעת חוק בית הדין לעבודה (תיקון – ערעור לפני בית המשפט העליון), התשס"ה-2004, מוועדת העבודה, הרווחה והבריאות לדיון בוועדת החוקה, חוק ומשפט.
גדעון סער: אני אציג את הנושא, מכיוון שמדובר בהצעת חוק שלי.
רוני בר-און: למה זה בכלל עבר לשם?
גדעון סער: כנראה היה איזשהו רגע של היסח דעת במליאה.
גדעון סער: גם אני ביקשתי מיושב-ראש ועדת החוקה, כי הוא הגורם שרשאי לפנות בסוג כזה של בקשה.
גדעון סער: צריך להבין שהמטרה של הצעת החוק היא התניית זכות ערעור מבית הדין הארצי לעבודה לבית המשפט העליון, כאשר מדובר בבית הדין הארצי כערכאה שנייה זה כמובן ערעור ברשות.
גדעון סער: אבל השוואת מעמדו לעניין זה לבתי משפט אזרחיים רגילים.
גדעון סער: זה עניין מובהק שבשיטת המשפט.
גדעון סער: אולי העובדה שזה עבר לוועדת העבודה והרווחה מדגימה בדיוק את האבסורד שבהיעדר זכות ערעור.
גדעון סער: זאת אומרת, זה מעין בית דין שחי באטמוספירה שהיא לא לגמרי משפטית.
רוני בר-און: איפה מרחיבים את הפלטפורמה שקמה באמצעות הבג"צים שמגישים נגד בית הדין לעבודה?
גדעון סער: זה כמו בית דין רבני או כמו כל גוף מנהלי אחר, שאתה יכול רק לעתור עליו לבג"ץ.
רוני בר-און: אני יודע, אבל אני לא זוכר שכאשר רצינו כביכול לערער על ההחלטה של בית הדין, לא יכולנו לדחוף את זה לכתונת המשוגעים של העתירה.
גדעון סער: אבל אתה יודע עד כמה בג"ץ ממעט להתערב, קל וחומר כאשר מדובר באינסטנציה שהיא שיפוטית ולא בטריבונל.
גדעון סער: אני חושב שאדם שמתדיין בבית הדין הארצי לעבודה כערכאה ראשונה, צריכה להיות לו זכות ערעור בדין בדיוק כמו לאדם שמתדיין בערכאה ראשונה בבית משפט מחוזי.
גדעון סער: זה פה העניין, ולא איך המשפטנים במצב משפטי שהוא לא נורמלי יכולים לנסות לחדור לבית המשפט העליון, אלא לתת את האפשרות לגישה הזאת.
רוני בר-און: זה סוג הוויכוח שיהיה אגב החוק, וזה סוג הוויכוח שמקומו בוועדת החוקה, ולא בוועדת העבודה והרווחה.
רוני בר-און: דיברתי על זה עם חבר הכנסת סער גם כשהוא הניח את החוק, לפני שתמכתי בו בקריאה הטרומית.
רוני בר-און: מי בעד להעביר את הנושא לוועדת החוקה, חוק ומשפט?
רוני בר-און: בנמנע אחד וברוב קולות, החלטנו להעביר את הנושא לוועדת החוקה, חוק ומשפט.
רוני בר-און: בקשות חברי הכנסת רומן ברונפמן ויגאל יאסינוב להעברת הצעת חוק הדרכים (שילוט)(תיקון שילוט דיגיטלי), התשס"ה-2005 (פ'2496) והצעת חוק הרשויות המקומיות (איסור שילוט באמצעות הקרנת סרטים, התשס"ג-2003 (פ/1130) מוועדת הפנים ואיכות הסביבה לדיון בוועדת הכלכלה
רוני בר-און: הנושא הבא: בקשות חברי הכנסת רומן ברונפמן ויגאל יאסינוב להעברת הצעת חוק הדרכים (שילוט)(תיקון שילוט דיגיטלי), התשס"ה-2005 (פ'2496) והצעת חוק הרשויות המקומיות (איסור שילוט באמצעות הקרנת סרטים, התשס"ג-2003 (פ/1130) מוועדת הפנים ואיכות הסביבה לדיון בוועדת הכלכלה.
רוני בר-און: ראשי ועדות הפנים והכלכלה סיכמו ביניהם כי ההצעות תועברנה לדיון מאוחד בוועדת הכלכלה.
רוני בר-און: זה על דעתכם ולפי בקשתכם.
רוני בר-און: נמצא אפוא שאין צורך לקיים דיון.
רוני בר-און: מי בעד להעביר את הנושא לדיון מאוחד בוועדת הכלכלה?
רוני בר-און: נמנעים – אין פה אחד, הנושא עבר לוועדת הכלכלה.
רוני בר-און: בקשת חברת הכנסת לאה נס לקיים רביזיה על החלטת ועדת הכנסת לקבוע כי ועדת הכספים תדון בהצעת חוק לעידוד מחקר ופיתוח בתעשייה (תיקון מס' 3), התשס"ה-2004 (מ/141)
רוני בר-און: חרף כל המאמצים, גם של יושב-ראש הקואליציה וגם שלי, לקבל עמדה אחידה מן הממשלה, הגענו לכלל דעה, על דעת המבקשת, שאנחנו צריכים עוד שבוע לעניין הזה.
רוני בר-און: נשוב ונקיים את הדיון הזה בעוד שבוע, למרות שאני באופן אישי מצטער ומתבייש בעניין הזה, שאי-אפשר לגמור את העניין הזה של הרביזיה.
גדעון סער: הממשלה ביטאה עמדה מאוד ברורה.
רוני בר-און: נכון, אבל היא עמדה הפוכה ממה שנאמר לה פעם ופעמיים ושלוש, והיא נלחמת.
רוני בר-און: אנחנו מוכנים לאפשר לה להילחם.
אבי פלדמן: קיבלנו את הבקשה של הוועדה להופיע ולמסור עמדה.
אבי פלדמן: אנחנו רוצים שהנושא יידון בוועדת הכספים, ואנחנו מסכימים שלדיון בוועדת הכספים יוזמנו נציגים מוועדת המדע.
רוני בר-און: זה סוג של נדיבות שעוד לא נתקלנו בו ברשות המבצעת.
אבי פלדמן: זאת גם היתה ההחלטה לפני כחודש וחצי.
רוני בר-און: אני מבין את עמדתך.
רוני בר-און: דיברתי גם עם השר לקראת חצות אתמול ואני יודע בדיוק מה עמדתכם.
רוני בר-און: יחד עם זה, יש פה אדם שכל שעתיים מבטיחים לו משהו אחר.
רוני בר-און: הוא חבר כנסת והוא רוצה לדעת שהוא מקבל את התשובה הסופית.
רוני בר-און: אנחנו נאפשר לה עוד שבוע לנסות לגרום לזה שבקשתה תתמלא, ולו במקצת.
רוני בר-און: נקיים את הדיון ביום שני הבא.
רוני בר-און: אנחנו מתחילים בקביעת מסגרת דיון לשתי הצעות אי אימון.
רוני בר-און: הראשונה היא של המפד"ל והאיחוד הלאומי, הפגיעה בתלמידים ובאוכלוסיות חלשות במערכת החינוך.
רוני בר-און: השנייה היא של ש"ס, פרסום נתוני דו"ח האו"ם, המראה כי שיעור הילדים העניים במדינת ישראל עומד על 30% וחוסר האונים של הממשלה מהסכנה החברתית.
רוני בר-און: המועמד להרכיב את הממשלה, הוא חבר הכנסת אליהו ישי.
רוני בר-און: שתי ההצעות יידונו היום בישיבת הכנסת.
רוני בר-און: מסגרת הדיון שאני מציע, היא 10 דקות למציע, 10 דקות לליכוד, 5דקות לעבודה, 5 דקות לשינוי ו-3 דקות לכל היתר.
רוני בר-און: ה צב ע ה בעד- 15 נגד- אין נמנעים- אין אם כך, זוהי מסגרת הדיון.
רוני בר-און: הריטואל הזה חוזר כל שבוע.
רוני בר-און: אנחנו קובעים נושאים ולא קורה עם זה שום דבר.
רוני בר-און: בקשות חברי הכנסת להקדמת העיון בהצעות החוק הבאות לפני הקריאה הטרומית.
רוני בר-און: ההצעה הראשונה, היא הצעת חוק הנוער (שפיטה, ענישה ודרכי טיפול) תיקון- הזכות להליכים חלופיים) התשס"ה-2005 (פ/3248), של חה"כ גילה גמליאל.
רוני בר-און: בבקשה, נא לנמק את עניין הדחיפות.
גילה גמליאל: בעקבות הדו"ח של משטרת ישראל על העלייה החדה של עבריינות בקרב בני הנוער, הצעת החוק הזו יכולה לתת כלי לטיפול מקיף בכל הסוגיה הזו.
גילה גמליאל: על רקע הנתונים המחפירים האלה, יש מקום לקדם את הצעת החוק, שתהווה רפורמה מהותית בכל מה שקשור לטיפול בעברייני נוער.
רוני בר-און: נוכח מפולת השלגים הקשה הזו וההתדרדרות בנושא של עבריינות נוער, מבקשת חה"כ גילה גמליאל להביא את זה לקריאה טרומית עוד לפני הפגרה.
רוני בר-און: אנחנו נעבור להצבעה בעד הפטור מחובת הנחה.
רוני בר-און: ה צ ב ע ה בעד- 8 נגד- אין נמנעים- אין פה אחד ניתן לך פטור.
רוני בר-און: אני רוצה לומר לפרוטוקול, כי משרד המשפטים מתנגד לכך.
גדעון סער: זה לא יעלה למליאה אם יש התנגדות ממשלה.
רוני בר-און: אנחנו עוברים להצעת החוק הבאה, הצעת חוק יסודות התקציב (תיקון- תמיכה במוסדות ציבור), התשס"ה-2005, (פ/3265), של חה"כ משולם נהרי.
רוני בר-און: חבר הכנסת משולם נהרי ביקש שלא לקיים היום את הדיון, אלא לברר אותו מול האוצר.
רוני בר-און: חה"כ משולם נהרי מבקש לעשות מסע ריכוך ושכנוע לאוצר כדי להסביר לנו שאין עלות תקציבית לחוק הזה, ואז החוק יובא לדיון פעם נוספת בשבוע הבא.
רוני בר-און: חה"כ ד"ר לאה נס הודיעה לי כי היא מבקשת למשוך את ההצעה לרביזיה.
רוני בר-און: נמצא כי העניין יידון בוועדת הכספים, כפי שהוחלט בשעתו.
רוני בר-און: פניית יו"ר ועדת הכספים בדבר טענת חריגה מגדר נושא הצעת חוק מיסוי מקרקעין (שבח, מכירה ורכישה) (תיקון מס' 54), התשס"ד-2004 (מ/105), הנדון בוועדת הכספים.
רוני בר-און: חה"כ ליצמן כותב לי כך, במהלך דיוניה של ועדת הכספים בהצעת חוק מיסוי מקרקעין (שבח, מכירה ורכישה) (תיקון מס' 54), התשס"ד-2004, העלה חה"כ נסים דהן טענת נושא חדש לנושא שבנדון המצורף בזה.
רוני בר-און: מכוח הסמכות 120 א לתקנות הכעסת, אבקשך להעמיד על סדר יומה של הכנסת את הנושא האמור.
רוני בר-און: אני מבקש להורות ליו"ר ועדות שפונים בענייני נושא חדש, להעביר בפסקה אחת מהו גדר המחלוקת לגבי העניין החדש, ולא להפנות אותי לסמכות שלי בתקנון, שאני יודע אותה ממילא.
רוני בר-און: סגן היו"ר, הרב נסים דהן יסביר לנו במה העניין.
נסים דהן: בדיונים מקדימים על הצעת החוק, ועדת הכספים הצביעה על הצעת החוק ואישרה אותה ללא שני סעיפים שבהם היתה מחלוקת בין לשכת רואי החשבון ולשכת עורכי הדין במדינת ישראל, לבין נציגי האוצר.
נסים דהן: ועדת הכספים אישרה את החוק, ללא שני הסעיפים האלה, כאשר הורנו להם להסתדר עם לשכת רואי החשבון ולשכת עורכי הדין.
נסים דהן: המשמעות היא, שכאשר הממשלה הולכת להסתדר עם לשכת רואי החשבון, נקודת הפתיחה שלה צריכה להיות לשון החוק.
נסים דהן: מכאן הם צריכים להסתדר ולהגיע להסכמות בביצוע החוק.
נסים דהן: מה שקרה הוא, שהאוצר חזר לוועדת הכספים ולא רק שלא הסתדר עם לשכת רואי החשבון, כפי שביקשה ועדת הכספים, אלא אף החמירו את החוק.
נסים דהן: הם הכניסו הסתייגויות וסעיפים חדשים בחוק שלא היו כלל בחוק המקורי.
נסים דהן: לכן, אני טענתי שהנושא הוא נושא חדש.
נסים דהן: לא ייתכן שכאשר ועדת הכספים מבקשת מפקידי ממשלה להסתדר עם לשכת רואי החשבון, מניפים שוט ואומרים כי אם לא תסתדרו איתנו אנחנו נחמיר את החוק.
רוני בר-און: הרב דהן, אתה בקיא ממני ומנוסה ממני, ואתה יודע שלא כל פעם שהחוק עובר איזשהו שינוי קטן, זהו נושא חדש.
רוני בר-און: תן לנו את העוגן שלפיו ניתן לטעון כי מדובר בנושא חדש.
רוני בר-און: זה שהחמירו את החוק, לא הופך את זה לנושא חדש.
נסים דהן: פקידי האוצר יושבים פה והם יכולים לאשר את זה.
רוני בר-און: פקידי האוצר טוענים שזה לא נושא חדש.
נסים דהן: אנחנו בוועדת הכספים ראינו בכך נושא חדש.
רוני בר-און: אתה ראית בזה נושא חדש.
נסים דהן: לא נכון.
נסים דהן: תחילה טען את זה חה"כ אפללו, אבל כיוון שהוא מהקואליציה וביקשו ממנו לרדת מזה, הוא ירד מזה.
רוני בר-און: אין בעניין הזה כמות שהופכת לאיכות.
רוני בר-און: גם אם כולם רואים בזה נושא חדש, ההחלטה היא של ועדת הכנסת.
רוני בר-און: אתה צריך להראות לי מדוע אתה חושב שמדובר בנושא חדש שמשנה את פני החוק, שאם מישהו היה רואה אותו בשלב הקריאה הראשונה, ייתכן והיה מחליף את הצבעתו.
רוני בר-און: זו תמצית הגדרת המטריצה לדיון בעניין של נושא חדש.
נסים דהן: כדי שהדברים יובנו, אני הייתי מציע להזמין לכאן את נציגי לשכת רואי החשבון.
נסים דהן: הויכוח הוא ויכוח מקצועי ולא ויכוח פוליטי, ולכן חשוב מאוד שאת הנתונים המקצועיים יסבירו אנשי מקצוע.